BOLSA DE EMPREGO ENXEÑEIROS/AS TÉCNICOS/AS EN TOPOGRAFÍA
ADMINISTRACIÓN LOCAL — Municipal — Vigo (Bolsas de emprego, 12/01/2016)

A Xunta de Goberno Local, na sesión ordinaria do 11 de decembro de 2015, adoptou o seguinte acordo, aprobando as bases reitoras do proceso selectivo para a formación dunha bolsa de emprego que permita os nomeamentos interinos como Enxeñeiros/as Técnicos/as en Topografía: “Primeiro.- Dar aprobación ás bases específicas reitoras do proceso selectivo para a formación dunha Bolsa de Emprego de Enxeñeiros/as Técnicos/as en Topografía, e que forman parte inseparable do presente acordo, ordenando a súa urxente publicación íntegra no Boletín Oficial da Provincia, no Taboleiro de Editos da Casa do Concello e na páxina web municipal www.vigo.org, para público e xeral coñecemento. Segundo.- Habilitar expresamente ao Sr. Concelleiro-delegado da Área de Xestión Municipal e Persoal para resolver sobre as listaxes provisionais e definitivas de admitidos e excluídos, designación de integrantes dos órganos de selección e sinalamentos de lugares, datas e horas de celebración das probas selectivas, no uso das competencias que en canto á planificación, desenvolvemento e execución da política municipal en materia de persoal ostenta por delegación do Excmo. Sr. Alcalde-Presidente, efectuada en Resolución de 19 de xuño do 2015. Contra o presente acordo poderase interpoñer recurso potestativo de reposición no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo no prazo de 2 meses contados dende o día seguinte ao da publicación do acto administrativo que poña fin á vía administrativa, nos supostos, termos e condicións do previsto nos artigos, 8, 25 e 46 da vixente Lei 29/1998, do 13 de xullo, Reguladora da Xurisdición Contencioso-Administrativa.” ANEXO É obxecto da presente convocatoria a selección de persoal para a formación dunha bolsa de emprego de Enxeñeiro/a Técnico/a en Topografía, que permita a cobertura interina de Enxeñeiros/as Técnicos/as en Topografía, prevista no artigo 10.1 do Real Decreto Lexislativo 5/2015, do 30 de outubro, polo que sea aproba o texto refundido da lei do Estatuto Básico do Empregado Público. Para seren admitidos á realización do proceso selectivo, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: Os extremos contidos nos apartados a) e c) acreditaranse con fotocopia simple do Documento Nacional de Identidade ou pasaporte con plena vixencia, a presentar inescusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para toma de posesión e unha vez superado o proceso de selección, de fotocopia compulsada do título oficial legalmente expedido, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo dentro do prazo de presentación de instancias, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación dos requisitos contemplados no apartado b), efectuarase mediante a achega de certificado médico oficial, sen prexuízo de supera-lo oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado á praza de Enxeñeiro/a Técnico/a en Topografía. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. O requisito do apartado d) acreditarase coa presentación de declaración xurada ao efecto, que se xuntará ben á solicitude de participación que se presente, ou ben facéndoo a través do formulario web dispoñible na páxina municipal www.vigo.org dentro da sección “Ofertas de Emprego” e consultando o apartado específico correspondente á presente convocatoria, onde dispoñerase de un formulario de impreso de solicitude de admisión a probas selectivas. O sistema de selección para esta bolsa de traballo será o de oposición libre. Consistirá en contestar por escrito, durante un período máximo de dúas horas, a 4 temas elixidos ao chou mediante sorteo público, que se celebrará polo Órgano de selección en presenza dos/das aspirantes, dos que figuran como anexo a estas bases. Un destes temas corresponderá ao primeiro apartado dos temas “A) Temas Xerais” e o resto ao apartado “B) Temas Específicos”. Neste exercicio avaliaranse os coñecementos sobre os temas expostos, a claridade e orde de ideas, a facilidade de exposición escrita e a capacidade de síntese e o rigor e precisión na súa exposición. Esta proba deberá ser lida obrigatoriamente perante o órgano de selección, en sesión pública e concluída a lectura da totalidade dos temas, este poderá pedirlle ao aspirante calquera explicación complementaria que considere oportuna. Este exercicio puntuarase de cero (0) a dez (10) puntos; é necesario para superalo obter un mínimo de cinco (5) puntos. Consistirá en desenvolver por escrito durante un período máximo de tres horas, dous supostos teórico-prácticos que formulará o órgano de selección, inmediatamente antes do comezo do exercicio, relacionados co contido do temario específico, relativos ás tarefas propias da praza. Durante o desenvolvemento desta proba os aspirantes poderán, en todo momento, facer uso dos textos legais dos que acudan provistos; non se permite o manexo de textos comentados nin libros de formularios así como de dispositivos dixitais. Os e as aspirantes deberán expoñer este exercicio perante o órgano de selección en sesión pública, o que poderá, ao final da exposición, solicitarlle ao aspirante calquera aclaración que considere oportuna, sobre o suposto práctico desenvolvido. Neste exercicio avaliarase a capacidade de análise e a aplicación razoada dos coñecementos teóricos á resolución dos problemas prácticos presentados. Este exercicio puntuarase de cero (0) a dez (10) puntos; é necesario para aprobar obter unha puntuación mínima de cinco (5) puntos. Consistirá nunha proba de coñecementos de informática a nivel usuario de contornos operativos linux/windows ou similares, manexo de ferramentas de ofimática (open office ou similar) e de utilidades básicas de internet en ditos contornos (navegación, correo electrónico, etc), así como coñecementos básicos de Sistemas CAD e de Información Xeográfica no tempo que estableza o órgano de selección. Dita proba avaliarase de 0 a 2 puntos. Consistirá na realización dunha proba escrita de coñecemento do idioma galego, que determinará o Órgano de Selección co asesoramento do Servizo de Normalización Lingüística, e avaliarase de 0 a 2 puntos. O/a aspirante que non obtivese 1 punto como mínimo nesta proba deberá participar no primeiro curso de idioma galego que realice a Administración autonómica (Secretaría Xeral de Política Lingüística ou organismo autonómico competente) a fin de obter a debida capacitación. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Anexo I), aos que se lle asignarán 2 puntos. A puntuación de cada aspirante nos diferentes exercicios será a media aritmética das cualificacións de todos os membros do órgano de selección asistentes á sesión. Non se terán en conta a puntuación máis alta e a máis baixa (só unha delas en caso de empate), sempre que entre elas exista unha diferencia de 3 puntos ou máis. Se os exames non fosen corrixidos ao remate da proba, introduciranse nun sobre que se pechará e selará; sobre o precinto asinarán todos os membros do órgano de selección presentes, así como, sempre que fose posible, un número similar de aspirantes. O sobre quedará baixo a custodia do/a secretario/a para a súa apertura ao inicio da sesión en que se corrixan. A orde de puntuación dos membros do órgano de selección será a que este acorde con anterioridade á corrección dos exercicios, e deberá facerse constar na acta. No caso de empate, o desempate resolverase a favor do/a aspirante de maior idade e, se continuase o empate, se dirimirá mediante sorteo. Naqueles exercicios nos que sexa preciso establecer unha orde de actuación dos/as aspirantes, o órgano de selección antes do primeiro exercicio da oposición e en sesión pública, efectuará o sorteo para establecer a devandita orde. Unha vez rematadas as probas selectivas e sumadas as cualificacións correspondentes a cada unha das probas realizadas de que consta esta oposición, farase pública a relación de aspirantes que formarán parte da lista de substitucións por orde de puntuación de maior a menor, en condicións de ser nomeados/as funcionarios interinos/as prevista no artigo 10.1 do Real Decreto Lexislativo 5/2015, do 30 de outubro, texto refundido da Lei do Estatuto Básico do Empregado Público. A solicitude dirixirase ao Alcalde-Presidente do Concello de Vigo e presentarase no Rexistro Xeral do Concello no prazo de 10 días hábiles contados dende o seguinte ao da publicación do anuncio da convocatoria no Boletín Oficial da Provincia de Pontevedra. Á instancia deberá achegarse unicamente a documentación especificamente referida na Base I anterior (“Condicións dos aspirantes e acreditación documental”) e, no seu caso, do título CELGA 4, ou equivalente homologado. Así mesmo tamén poderase presentar nas demais formas que determina o artigo 38 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Non obstante, de cara a axilización na formación da Bolsa de Emprego, requírese aos aspirantes que presenten a súa solicitude noutros Rexistros ou a través de correo postal na forma establecida regulamentariamente, para que adianten copia da solicitude a través do número de fax 986225226 ou ao correo electrónico ofi. persoal@vigo. org. As bases da convocatoria publicaranse integramente no Boletín Oficial da Provincia de Pontevedra, no Taboleiro de Editos da Casa do Concello e páxina web municipal www.vigo.org, para garantir a maior difusión posible e para xeral coñecemento. A lista de admitidos e excluídos, as causas motivadoras da exclusión, os membros integrantes do órgano de selección, así como a data, lugar e hora en que teña lugar o primeiro exercicio, publicarase no Taboleiro de Editos da Casa do Concello, publicándose tamén no taboleiro dos lugares onde se realicen as probas, no suposto de que estas non se desenvolvan no propio edificio do Concello de Vigo, así como na web municipal www.vigo.org. Contra a exclusión na lista de admitidos e recusacións dos membros do Órgano de selección poderanse presentar reclamacións e emendar erros ou omisións no prazo de tres días hábiles contados dende a publicación do anuncio contendo a mesma no Taboleiro de Editos da Casa do Concello e na web municipal www.vigo.org. Todas as comunicacións dirixidas aos aspirantes que ao longo do proceso selectivo se realicen polo órgano de selección serán publicadas no Taboleiro de Editos da Casa do Concello e na páxina web municipal www.vigo.org. Terá carácter colexiado e estará integrado por 5 membros, que deberán estar integrados nos subgrupos A1 ou A2 de titulación, debendo ter todos eles titulación igual ou superior á esixida para o acceso á praza. Deberán asimesmo pertencer a un Corpo, Escala ou Categoría Profesional na que se requira unha titulación igual ou superior a esixida para participar neste proceso selectivo. Actuarán con voz e voto -a excepción do Secretario/a, que terá voz, pero non voto- podendo acordar nomeamento de asesores especialistas na materia, que deberán comparecer sempre a título individual, ata un máximo de dous por exercicio, igualmente con voz e sen voto. O órgano de selección confórmase coa estrutura seguinte: Presidente/a: Secretario/a: Vogais: Os membros dos órganos de selección serán propostos polo Concelleiro-delegado da Área de Xestión Municipal mediante a correspondente Instrución. Simultaneamente cos titulares designarase aos respectivos suplentes, e os seus integrantes deberán absterse de tomar parte no proceso selectivo cando concorran as causas recollidas no artigo 28 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999. Asemade, os aspirantes poderán recusar aos mesmos nos supostos previstos no artigo 29 da mesma norma. Polo Órgano de Selección deberá acordarse na sesión constitutiva o número máximo de sesións, debendo facerse constar na correspondente acta, podendo ampliarse unicamente por causa xustificada mediante novo acordo do mesmo, debidamente motivada na acta. O Órgano de selección poderá requirir a asistencia técnico-administrativa dun/dunha funcionario/a do Servizo de Recursos Humanos deste Concello, que desenvolverá tarefas de apoio ao Órgano de Selección e baixo as instrucións directas do mesmo. Os membros do órgano de selección, os asesores que se poidan designar por aquel e que asistan de xeito efectivo ás sesións do proceso selectivo, xunto co persoal técnico administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999. Os/as aspirantes que superen tódalas probas de que consta o proceso selectivo convocado formarán parte dunha bolsa de emprego, ordenada en función da puntuación obtida (de maior a menor cualificación final obtida) aos efectos de poder ser hipoteticamente nomeados/as como persoal interino por calquera das circunstancias previstas no artigo 10.1 do R. D. Lexislativo 5/2015, do 30 de outubro, do Texto Refundido da lei do Estatuto Básico do Empregado Público e, normativa de concordante aplicación. A referida lista terá validez ata que se convoque unha praza de idénticas condicións nunha nova bolsa de emprego, ou se inclúa unha praza de Enxeñeiro/a Técnico en Topografía (subgrupo A2) nunha vindeira oferta de emprego público, non podendo superar un máximo de tres anos. Os/as aspirantes que renuncien expresamente a un eventual nomeamento cando fosen requiridos ou notificados ao efecto pasarán a ocupar un lugar no final da lista elaborada, a efectos de garantilo dereito constitucional á igualdade de oportunidades de todos os aspirantes que teñen superado as probas. Tema 1. Referencia aos principios xerais e contido da Constitución española de 1978 e do Estatuto de Autonomía de Galicia. Tema 2. O municipio. O termo municipal. A poboación. Consideración especial do veciño. O empadroamento. Tema 3. Organización e competencias municipais. Tema 4. Funcionamento dos órganos colexiados locais. Convocatoria e orde do día. Actas e certificados dos acordos. Tema 5. Dereitos e deberes dos empregados públicos locais. Faltas e sancións. O procedemento disciplinario. Tema 6. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 7. Contratos do sector público: delimitación dos tipos contractuais. Contido e forma decontrato. Tema 8. Procedemento de adxudicación dos contratos do sector público. Tema 9. Os recursos administrativos: concepto e clases. O recurso contencioso administrativo. Tema 10. Principios orzamentarios na Lei reguladora de facendas locais. Tema 1. A figura da Terra. Xeoide e Elipsoides de referencia. Sistemas de coordenadas. Desviación relativa da vertical. Tema 2. Radios de curvaturas principais sobre o elipsoide de revolución. Obtención do seu valor. Enunciar o Teorema de Euler. Tema 3. Definición e breve explicación dos conceptos de cota dinámica e cota ortométrica. Deducir a corrección a aplicar ás cotas xeométricas para obter a altitude ortométrica. Tema 4. Proxección Universal Transversa de Mercator (UTM). Definición e características. Fusos. Conversión de coordenadas xeográficas a rectangulares UTM e viceversa. Factor de escala. Tema 5. O sistema xeodésico de referencia ETRS89. Definición e características. Tema 6. Redes Xeodésicas. Obxecto e definicións. Observación de redes xeodésicas. Traballos de actualización e mantemento. Historia da Rede Xeodésica Española. Rede de Primeiro Orden. Rede ROI e Rede Rexente. Tema 7. Topografía. Definición en Mapas, Planos e Cartas. Escala. Clasificación segundo a escala. Límite de percepción visual. Tema 8. Elección do método para efectuar un levantamento topográfico. Organización e fases de realización do traballo. Tema 9. Método topográfico de radiación. Práctica da observación. Cálculos a realizar. Tema 10. Método topográfico de poligonación. Práctica da observación. Cálculos a realizar. Erros de cerre. Tolerancias. Compensación. Tema 11. Tipos de nivelación. Principio da nivelación xeométrica. Operacións características. Instrumentos. Precisión dos resultados. Tema 12. Tipos de nivelación. Principio da nivelación trigonométrica. Corrección de esfericidade e refracción. Cálculos de desniveis por observacións recíprocas e simultáneas. Operacións características. Instrumentos. Precisión de resultados. Redes de nivelación trigonométricas. Tema 13. Redes de nivelación de alta precisión REDNAP. Aparatos a utilizar. Metodoloxía e persoal necesario para realizar a observación. Erros máximos admitidos. Tema 14. Técnicas de medida con equipos GPS. Métodos estático e estático rápido. Métodos cinemático e en tempo real. Tema 15. Topografía urbana. Planos de poboación. Triangulación. Poligonación. Métodos para elaboración de cartografía urbana escala 1/1000. Tema 16. Procedementos de aerotriangulación analóxica: Múltiplex. Aeropoligonación. Sobrevó. Aerotriangulación radial. Tema 17. Fotogrametría aérea con dous fotogramas. Orientación relativa. Orientación absoluta. Instrumento de restitución. Precisións. Tema 18. Deseño cartográfico. Introdución. Representación da planimetría e o relevo. Tema 19. Reprodución cartográfica: procedementos, planos. Serigrafía. Litografía offset. Eliografía. Electrografía. Sistema para obtención de probas en cor. Fundamentos e tipoloxía de máquinas. Tema 20. Planeamento urbanístico. Xerarquía do mesmo. Planes parciais. Estudios de detalle. Planes especiais de Reforma Interior. Tema 21. Plan Xeral de ordenación municipal de Vigo. Proxectos de urbanización e de obras ordinarias. Contido e documentación. Tema 22. Plan Xeral de ordenación municipal de Vigo. Acta de liña e rasante. Tema 23. Plan Xeral de ordenación municipal de Vigo. Solares. Parcelas de equipamento. Espazos libres e zonas verdes. Tema 24. Plan Xeral de ordenación municipal de Vigo. Instrumentos de xestión, polígonos, sistemas de actuación. Tema 25. Inventario municipal de bens. Xeneralidades. Tema 26. Análise territorial. Marco conceptual da ordenación do territorio. Tema 27. Análise territorial. Marco legal. Estudio do medio físico. Tema 28. Topografía de obra. Aliñacións e rasantes. Curvas de acordo. Replanteo de curvas de acordo e circulares en planta e alzado. Tema 29. A Aclotoide: Elementos. Estudo matemática. Tema 30. Desenrolo e representación de aliñacións. Perfís transversais e lonxitudinais. Cálculo de rasantes. Sección tipo. Tema 31. Traballos topográficos para a realización dun proxecto e execución de unha estrada de novo trazado. Superficiación. Métodos. Cubicacións. Caso particular de terreos moi accidentados. Tema 32. Os modelos dixitais de terreos (MDT). A súa utilización na topografía de obras. Fonte de datos e selección dos mesmos. Produtos e aplicacións. Tema 33. Catastro topográfico parcelario. Definición dos elementos básicos do catastro: termo municipal, polígono, parcela e subparcela. Tema 34. Catastro e rexistro da propiedade. Lexislación. A referencia catastral. Relación entre o catastro e o rexistro da propiedade. Tema 35. Sistemas de información xeográfica. SIG. Nocións básicas. Definición e compoñentes. Aplicacións. Tema 36. Sistema Raster e Sistema Vector. Ventaxas e inconvintes. Organización da información gráfica no Sistema Vector. Organización da información gráfica no Sistema Raster. Depuración de datos xeográficos no sistema Raster e no Sistema Vector. Tema 37. Dominio público: concepto e caracteres. Tipoloxía. Usos. Tema 38. A Facenda municipal. Idea xeral sobre os distintos ingresos e especial referencia aos impostos vinculados á propiedade inmobiliaria. Tema 39. Liñas límites xurisdicionais de termos municipais. Actas de deslinde. Replanteo de mouteiras e das liñas de termo. Expediente de deslinde. Modificacións das liñas límite. Tema 40. Plan de Seguridade e Saúde. Contido e documentación. A figura do coordinador de Seguridade e Saúde. Vigo, data segundo sinatura electrónica.—O Concelleiro-Delegado da Área de Xestión Municipal e Persoal (Decreto de Alcaldía e Acordo da Xunta de Goberno Local de 19/06/2015).— Ramon Nicolas Andrieux Figueres.